गण्डकी प्रदेश पुरुष ह्यान्डबलको फाइनलमा 
नवौं राष्ट्रिय खेलकुद प्रतियोगिताअन्तर्गत घरेलु टोली गण्डकी प्रदेश पुरुष ह्यान्डबलको फाइनलमा पुगेको छ । शुक्रबार पहिलो सेमिफाइनलमा गण्डकीले लुम्बिनी प्रदेशलाई ५४–२१ गोलले हरायो ।
काठमाडौँ — नवौं राष्ट्रिय खेलकुद प्रतियोगिताअन्तर्गत घरेलु टोली गण्डकी प्रदेश पुरुष ह्यान्डबलको फाइनलमा पुगेको छ । शुक्रबार पहिलो सेमिफाइनलमा गण्डकीले लुम्बिनी प्रदेशलाई ५४–२१ गोलले हरायो ।गण्डकीको जितमा चन्द्र थापाले सर्वाधिक १८ गोल गरे । गण्डकीले विभागीय आर्मी र सशस्त्रबीचको विजेतास‘ग स्वर्णका लागि शनिबार फाइनल खेल्नेछ ।टेनिस सुरुदशरथ रंगशालामा हातामै शुक्रबार लन टेनिस सुरु भएको छ । आयोजक गण्डकी प्रदेशसहित तीन विभागीय, मधेस, लुम्बिनी, वाग्मती, सुुदूरपश्चिम र एनआरएनए गरी ९ टोलीले भाग लिएका छन् । टेनिसमा महिला तथा पुरुष टिम इभेन्ट, महिला डबल्स, पुरुष डबल्स, मिक्स, महिला व्यक्तिगत र पुरुष व्यक्तिगत गरी सात विधामा प्रतिस्पर्धा हुने छ।प्रतियोगितामा ७ स्वर्ण, ७ रजत र १४ कांस्यका लागि ८० खेलाडीबीच प्रतिस्पर्धा हुनेछ । टेनिसमा पुरुषतर्फ नेपालका नम्बर एक वरियताका खेलाडी प्रदीप खड्का गण्डकी प्रदेश र महिलातर्फ शीर्ष वरीयताकी अभिलाशा विष्ट आर्मी टोलीबाट खेल्नेछिन् । पोखरा रंगशालामा टेनिसका ६ कोर्ट छन् । चारवटामा टेनिस र दुईवटामा सफ्ट टेनिसका खेल हुने कास्की जिल्ला टेनिस संघले जनाएको छ ।पुरुष भलिबलपुरुष भलिबलमा विभागीय टिम नेपाल पुलिस क्लबले विजयी सुरुवात गरेको छ । साबिक विजेता पुलिसले शुक्रबार पोखरा रंगशालास्थित कोर्टमा भएको उद्घाटन खेलमा कर्णाली प्रदेशलाई ३–० को सोझो सेटमा पराजित गरेको हो । पुलिसले २५–१६, २५–१२ २५–११ को जित पायो । लिगकम नकआउटका आधारमा भएको प्रतियोगिताको अर्को खेलमा गण्डकी प्रदेशले वाग्मतीलाई २५–२०, १५–२५ २५–१८, २५–१४ ले हराएको छ ।पुरुष भलिबलको समूह ‘ए’ मा पुलिस र कर्णालीसहित लुम्बिनी प्रदेश छ । सहभागी ११ टिमलाई चार समूहमा विभाजन गरिएको छ । समूह ‘बी’ मा आर्मी, प्रदेश १ र मधेस प्रदेश, समूह ‘सी’ मा एपीएफ, एनआरएनए र सुदूरपश्चिम तथा समूह ‘डी’ मा गण्डकी र वाग्मती प्रदेश छन् । प्रतियोगितामा समूहका शीर्ष दुई टिम क्वाटरफाइनल पुग्नेछन् । तालिकाअनुसार समूह ‘डी’ मा दुई टिममात्र रहेकाले गण्डकी र वाग्मती सिधै क्वाटरफाइनल पुगेका छन् । दुवैले अब समूह विजेता बन्न प्रतिस्पर्धा गर्ने छन् । पुरुष भलिबलको फाइनल कात्तिक ३ मा हुनेछ ।महिला हक्की नवौं राष्ट्रिय खेलकुदमा महिला हक्कीमा आर्मी क्लब विजयी भएको छ । आर्मीले मधेस प्रदेशलाई ८–० ले हराएको हो । सीतामाया बलले तीन, सुनीता नेगीले दुई, कमला चन्दले दुई सीमा खड्काले एक गोल गरेका थिए ।खेलाडीसहित ४५ रेफ्री, प्रत्येक टिमका प्रशिक्षक, अफिसियल, प्राविधिकलगायत गरी झण्डै तीन सय ५० जना प्रतियोगितामा सहभागी हुनेछन् । अधिकांश टिमका खेलाडी र प्राविधिक बिहीबार नै जिल्लामा आइसकेको प्रतियोगिता व्यवस्थापन समितिले जनाएको छ ।